**Povinná školská dochádzka**

Podľa zákona č.245/2008 Z.z. o výchove a vzdelávaní je

* povinná školská dochádzka desaťročná
* trvá najdlhšie do konca školského roku, v ktorom žiak dosiahol 16 rokov veku.

V súlade s týmto ustanovením žiaci základných škôl končia povinnú školskú dochádzku:

1. Ak po úspešnom skončení 9. ročníka boli prijatí do prvých ročníkov stredných škôl, skončia
povinnú školskú dochádzku skončením 1. ročníka štúdia na tejto škole.
2. Ak po úspešnom skončení 8. ročníka boli prijatí do prvých ročníkov tých stredných škôl, kde
sa výchova a vzdelávanie uskutočňuje v cudzom jazyku ... do tried s päťročným štúdiom,
skončia povinnú školskú dochádzku skončením 2. ročníka štúdia na tejto škole.
3. Ak boli prijatí po úspešnom skončení 5. ročníka základnej školy na gymnázium s 8-ročným štúdiom, skončia povinnú školskú dochádzku skončením 6. ročníka štúdia na tomto gymnáziu
4. Ak opakovali niektorý z ročníkov základnej školy, skončia povinnú školskú dochádzku buď na základnej škole, alebo ak majú 15 rokov veku, umožní sa im na žiadosť ich rodičov alebo zákonných zástupcov, splniť povinnú školskú dochádzku na učilišti a to prijatím aj z nižšieho ako 9. ročníka základnej školy. Žiaci skončia povinnú školskú dochádzku do konca toho školského roku, v ktorom dovŕšia 16 rokov veku.
5. Ak mali žiaci odložený začiatok povinnej školskej dochádzky o jeden školský rok, skončia povinnú školskú dochádzku do konca toho školského roku, v ktorom dovŕšia 16 rokov veku.
6. Ak sú mimoriadne nadaní a talentovaní a skončia základnú školu skôr ako za 9 rokov, splnia
povinnú školskú dochádzku na tej strednej škole, kde boli prijatí a to do konca toho
školského roku, v ktorom dovŕšia 16 rokov veku.

**Ustanovenia § 11 ods.2 až 5 Zákonníka práce:**
(2) Spôsobilosť fyzickej osoby mať v pracovnoprávnych vzťahoch práva a povinnosti ako zamestnanec a spôsobilosť vlastnými právnymi úkonmi nadobúdať tieto práva a brať na seba tieto povinnosti vzniká, ak ďalej nie je ustanovené inak, dňom, keď fyzická osoba dovŕši 15 rokov veku; zamestnávateľ však nesmie dohodnúť ako deň nástupu do práce deň, ktorý by predchádzal dňu, keď fyzická osoba skončí povinnú školskú dochádzku.

(3) Zamestnanec môže ....
(4) Fyzická osoba, ktorá nedovŕšila 15 rokov veku, môže výnimočne vykonávať ľahké práce, ...
(5) Fyzickej osobe, ktorá nedovŕšila 15 rokov veku, výkon ľahkých prác povoľuje ...

Žiak môže vykonávať práce na základe dohody o brigádnickej práci študentov vtedy, ak splní obidve podmienky z odseku ( 2 ) :
a) dovŕšil najmenej 15 rokov.
b) ukončil povinnú školskú dochádzku.

Povinná školská dochádzka trvá 10 rokov ... najdlhšie do konca školského roka ( vrátane prázdnin ) v ktorom žiak dovŕšil 16 rokov.

Príklad 1.: Žiak dovŕši 16 rokov 31.mája 2016 ... 31.augusta 2016 skončí 10 ročnú povinnú školskú dochádzku.

 Dohodu o BPŠ môže uzavrieť od 1.9.2016.

Príklad 2.: Žiak dovŕši 16 rokov 1.novembra 2016 ... 31.augusta 2016 skončí 10 ročnú povinnú školskú dochádzku.

 Dohodu o BPŠ môže uzavrieť od 1.9.2016